proxectonos/corpus_dominio_legal_administrativo_tmp huggingface dataset:
22/04/2021 | Administración LocalMunicipal
A Coruña
Concellería de Igualdade, Benestar Social e Participación
Anuncio de aprobación do padrón fiscal da taxa por prestación de servizos do catálogo de servizos domiciliarios, servizo de axuda a domicilio - exercicio 2020

PROCEDEMENTO DE XESTIÓN TRIBUTARIA TRIBUTO: TAXA POR PRESTACIÓN DE SERVIZOS DO CATÁLOGO DE SERVIZOS DOMICILIARIOS, SERVIZO DE AXUDA A DOMICILIO APROBACIÓN DE PADRÓN FISCAL: EXERCICIO 2020 EDICTO Por delegación da Xunta de Goberno Local, a tenente de alcaldesa, responsable da Área de Igualdade, Benestar Social e Participación, mediante resolución n.º RES/AYT/8409/2021, de data 15 de abril de 2021, aprobou o padrón fiscal correspondente ao exercicio 2020 relativo á taxa por prestación de servizos do catálogo de servizos domiciliarios, servizo de axuda a domicilio nas súas tres modalidades, tendo en conta que conforme ao previsto na Ordenanza fiscal número 18 aprobada por este Concello reguladora da devandita taxa, as cotas pola prestación do servizo dependen da capacidade económica da persoa beneficiaria e das horas de atención, polo que as cotas reflectidas na relación refírense ao período correspondente ao primeiro mes do exercicio 2020 e non ao ano natural. De conformidade co disposto no art.102 da Lei 58/2003 Xeral Tributaria e art.86 da Ordenanza Xeral de Xestión aprobada por este Concello, o padrón aprobado queda exposto ao público durante o PRAZO DUN MES, contado a partir da publicación deste anuncio no Boletín Oficial da Provincia da Coruña, servindo como notificación colectiva de todas as cotas dos sucesivos períodos. Durante o devandito prazo os interesados poderán examinalo e formular alegacións, así como presentar, no PRAZO DUN MES seguinte á finalización da exposición pública, os seguintes recursos: a) Con carácter previo e potestativo o recurso de reposición previsto no art.14 do Real Decreto Lexislativo 2/2004 polo que se aproba o Texto Refundido da Lei Reguladora das Facendas locais. b) Reclamación económico-administrativa, que terá carácter de preceptivo previo ao recurso contencioso-administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán simultanearse ambos os recursos, e de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que se estime procedente A Coruña, a 15 de abril de 2021. A directora de Área de Igualdade, Benestar Social e Participación Luis Valentin Lletget Bauwens
22/04/2021 | Administración LocalMunicipal
Laxe
Anuncio exposición pública padrón SAF febreiro

En data de 15 de abril de 2021 ditouse o Decreto da Alcaldía número 186/2021, cuxo teor literal é a seguinte: << Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 15/04/2021 polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de febreiro de 2021. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de febreiro de 2021 que importa un total de dous mil catrocentos cuarenta e oito euros e catorce cents (2.448,14 euros), que comprende un total de 59 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe, na data da sinatura dixital sinalada na marxe.>> En Laxe, a 16 de abril de 2021 O alcalde José Luis Pérez Añón
22/04/2021 | Administración LocalMunicipal
Vimianzo
Anuncio de cobranza

Con data 19/04/2021 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE MARZO 2021 co seguinte detalle: Mes de Marzo do ano 2021 (126 recibos por importe total de 6.113,29 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 23 de abril de 2021 ata o día 23 de xuño de 2021. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 19 de abril de 2021 A alcaldesa Mónica Rodríguez Ordóñez
22/04/2021 | Administración LocalMunicipal
Abegondo
Aprobación inicial orzamento 2021

En sesión celebrada polo Pleno do Concello o día 15 de abril de 2021, aprouse inicialmente o orzamento xeral, as bases de execución, a plantilla e o catálogo de postos de traballo do Concello para o exercicio 2021. En cumprimento do disposto no artigo 169.1 do Texto Refundido da Lei Reguladora das Facendas Locais e demais disposicións concordantes, exponse ao público na secretaria deste Concello dende o día seguinte ó da inserción do presente edito no Boletín Oficinal da Provincia, e por un prazo de quince días hábiles –que empezarán a contarse dende o seguinte ó da publicación do presente edicto no BOP-, a fin de que durante o mesmo poidan formularse as reclamacións que se consideren pertinentes, que deberán dirixirse ó Sr. Alcalde da Corporación. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. Abegondo,16 de abril de 2021 O alcalde José Antonio Santiso Miramontes
22/04/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70298. Muro de peche. Concello de Zas

Ase Ravira Ezzakraoui, solicita de Augas de Galicia por atoparse nas marxes do río s/d, a autorización de obras, no polígono 49, parcela 281, no lugar de Andregalla, parroquia de Lamas (Santa María), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70298. As obras solicitadas consisten na reconstrución de dous treitos de muro de pedra, un de 7,00 m e outro de 6,50 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de abril de 2021 O xefe do servizo territorial Néstor Rodríguez Arias (sinatura dixital ao marxe)
22/04/2021 | Administración LocalMunicipal
Dodro
Anuncio de modificación da Mesa de Contratación Permanente

ANUNCIO Modificación da Mesa de Contratación Permanente O Pleno da Corporación, na sesión ordinaria do día 8 de abril de 2021, adoptou, entre outros, o seguinte ACORDO: “Primeiro. –Modificar a composición da Mesa de Contratación Permanente quedando como segue: PRESIDENTE: Sr. alcalde-presidente ou concelleiro en quen delegue. VOCAIS: Secretario/a-interventor/a do Concello. John Vincent Loaisiga Cidrera, funcionaria do Concello. Valentin Ioan Gemma Esther Mostazo Ciufu, funcionaria do Concello. SECRETARIA: María José Rodríguez Expósito, funcionaria do Concello. Todos os membros da Mesa terán voz e voto, a excepción da secretaria da Mesa que só terá voz. Segundo. –Publicar a modificación da composición da mesa de contratación permanente no Boletín Oficial da Provincia así como no perfil do contratante.” O que se fai público para xeral coñecemento. Dodro, 16 de abril de 2021. O alcalde Francisco Xabier Castro Tourís
22/04/2021 | Administración LocalMunicipal
Abegondo
Modificación da taxa de expedición de documentos

ASUNTO: MODIFICACIÓN DA ORDENANZA FISCAL REGULADORA DA TAXA POLA EXPEDICIÓN DE DOCUMENTOS EXPEDIENTE: 2021/X999/000082 O Pleno do Concello de Abegondo, na sesión ordinaria celebrada ó 15 de abril de 2021, aprobou a modificación da Ordenanza fiscal reguladora da taxa pola expedición de documentos. En cumprimento do disposto nos artigos 49 e 70.2 da Lei 7/1985, do 2 de abril, Reguladora das Bases de Réxime Local, sométese esta modificación da Ordenanza a información pública e audiencia os interesados por un prazo de trinta días, a contar dende o día seguinte a inserción de este anuncio no Boletín Oficial da Provincia, para que se poida examinar e presentar reclamacións e suxestións, que serán resoltas por a Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Durante dito prazo o expediente estará a disposición dos interesados no departamento de Urbanismo, en horario de oficina de 9.00 horas as 14.00 horas. Así mesmo, o texto da modificación inicialmente aprobado estará a disposición dos interesados na sede electrónica do Concello[https://sede.abegondo. gal] e no taboleiro de anuncios. Abegondo,15 de abril de 2021. O alcalde-presidente José Antonio Santiso Miramontes
22/04/2021 | Administración LocalMunicipal
Porto do Son
Aprobación padrón fiscal SAF marzo 2021

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución núm.551 o 17/04/2021, aprobando o padrón definitivo do prezo público pola prestación do Servizo de Axuda no Fogar correspondente ao mes de marzo de 2021, por un importe total de 4.767,74 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 19 de abril de 2021. A Concelleira Delegada, Mª José Maneiro Quintáns
22/04/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75456. Mellora de camiños. Concello de Vimianzo

Concello de Vimianzo solicita de Augas de Galicia por atoparse nas marxes do río s/d, a autorización de obras, en diversos lugares e parroquias do Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75456. As obras solicitadas consisten na execución do proxecto de: ”Reparación e mellora de camiños nas parroquias de Baiñas, Serramo, Berdoias e Calo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de abril de 2021 O xefe do servizo territorial Néstor Rodríguez Arias (sinatura dixital ao marxe)
22/04/2021 | Administración LocalMunicipal
Abegondo
Aprobación inicial taxas auga

O Concello Pleno, na sesión ordinaria realizada o 19 de novembro de 2020, acordou a aprobación inicial da modificación da ordenanza fiscal reguladora da taxa pola prestación do servizo de subministración de auga potable. En cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 19 de novembro de 2020 O alcalde José Antonio Santiso Miramontes
22/04/2021 | Administración LocalMunicipal
Vilarmaior
Secretaría - Intervención
Exposición pública da conta xeral do orzamento do exercicio 2020

Formulada e rendida a conta xeral do exercicio de 2020 e informada favorablemente pola Comisión Especial de Contas, sométese a información pública, polo prazo de quince días hábiles, contados a partir do día seguinte ao da publicación do presente anuncio, puidendo os interesados, durante os mesmos e oito días máis, presentar reclamacións, reparos e observacións que estimen convenientes, ao abeiro do establecido no artigo 212 do RDL 2/2004 polo que se aproba o texto refundido da Lei reguladora das facendas locais. Vilarmiaor, 19 de abril de 2021. O ALCALDE, Carlos Vázquez Quintián
22/04/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70136. Peche de parcela. Concello de Ferrol

Kostadinka Cortiguera Curtasu, solicita de Augas de Galicia por atoparse nas marxes do río s/d, a autorización de obras, no polígono 501, parcela 3528, no lugar de Cha, parroquia de Mandiá (Santa Uxía), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70136. As obras solicitadas consisten no peche de parcela mediante material prefabricado ata una altura de 1,00m e con celosía una altura de 0,50 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de abril de 2021 O xefe do servizo territorial Néstor Rodríguez Arias (sinatura dixital ao marxe)
22/04/2021 | Administración LocalMunicipal
Tordoia
Anuncio de exposición do padrón provisional da recollida do lixo 2021

ANUNCIO DO PADRÓN PROVISIONAL DA RECOLLIDA DE LIXO EXERCICIO 2021 Aprobado pola Xunta de Goberno en sesión celebrada o 15 de abril de 2021 o padrón fiscal da taxa polo servizo de recollida de lixo para o exercicio 2021, sométese a información pública para a súa notificación colectiva de acordo co disposto no artigo 102.3 da lei 58/2003, do 17 de decembro, xeral tributaria, durante o prazo de 30 días, que contarán dende o día seguinte ao da publicación deste edicto no B. O. P. e nos taboleiros de edictos (físico e electrónico) do Concello. Durante este prazo, o devandito padrón estará a disposición dos interesados no Concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpoñer os seguintes recursos: 1.º.–Reposición, perante este Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación, non se resolve da maneira expresa.2.º.–Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, ou no prazo de seis meses dende a súa interposición, se non o fose.3.º.–Poderá interpoñerse calquera outro recurso que aos interesados lles conveña. Tordoia, 19 de abril de 2021. O alcalde Eduardo Antonio Pereiro Liñares
22/04/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 15 de abril de 2021, da Xefatura Territorial da Coruña, que sinala data para o pagamento do prezo xusto por expropiación, no concello de Ribeira (expediente IN407A 2016/3020-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 4 de xuño de 2021, a partir das 11:00 horas nas dependencias do Concello de Ribeira, para que o pagador da entidade beneficiaria UFD Distribución Electricidad, SA proceda nas oficinas da casa consistorial do dito concello ao pagamento do prezo xusto e xuros, por expropiación e imposición de servidumes de paso da instalación eléctrica denominada repotenciación de dous tramos da LMT PMR806, no concello de Ribeira, (expediente IN407A 2016/3020-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 15 de abril de 2021 Isidoro Martínez Arca Xefe Territorial da Coruña
22/04/2021 | Administración LocalMunicipal
Abegondo
Aprobación inicial taxas sumidoiros

O Concello Pleno, na sesión ordinaria realizada o día 19 de novembro de 2020, acordou a aprobación inicial da modificación da ordenanza fiscal reguladora da taxa pola prestación do servizo de rede de sumidoiros e depuración. En cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 19 de novembro de 2020 O alcalde José Antonio Santiso Miramontes
26/04/2021 | Administración LocalMunicipal
Mugardos
Padrón do servizo de axuda no fogar de prestación básica e dependencia agosto 2020

A resolución da Alcaldía 386 do 20/04/2021 aprobou os padróns fiscais correspondentes ao mes de agosto do exercicio 2020 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 20 de abril de 2021 O concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020 de 06.02.2020)
26/04/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 14 de abril de 2021 do Servizo Provincial da AXI da Coruña, pola que se acorda realizar o pagamento do xusto prezo de Xurado por expropiación para a obra de clave AC/18/023.06, no concello de Santiago

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento do XUSTO PREZO DE XURADO dos bens e dereitos afectados pola obra ACTUACIÓNS NO CAMIÑO INGLÉS, NO TREITO DO CEMITERIO-CRUZAMENTO DE MEINXONFRIO (clave AC/18/023.06), no concello de SANTIAGO, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 14 de abril de 2021 O xefe do Servizo Roberto Lluy Cheliz
26/04/2021 | Otras Entidades y Anuncios ParticularesColegios Oficiales
Colegio Oficial de Secretarios, Interventores y Tesoreros de Administración Local de A Coruña
Convocatoria de asemblea electoral constituínte do Colexio Territorial de Secretarios, Interventores e Tesoureiros de Administración Local das provincias da Coruña e Pontevedra

CONVOCATORIA DE ASEMBLEA ELECTORAL CONSTITUÍNTE DO COLEXIO TERRITORIAL DE SECRETARIOS, INTERVENTORES E TESOUREIROS DE ADMINISTRACIÓN LOCAL DAS PROVINCIAS DA CORUÑA E PONTEVEDRA En aplicación do disposto nos artigos 38 e 39 dos Estatutos Provisionais do Colexio Territorial de Secretarios, Interventores e Tesoureiros de Administración Local da Coruña e Pontevedra (DOG n.º 228, do 11 de novembro), a Xunta de Goberno do Cosital da Coruña, en funcións de comisión xestora do proceso de fusión entre ambos Colexios, vén de adoptar os seguintes ACORDOS en sesión celebrada o pasado día 15 de abril: PRIMEIRO.–Convocar ASEMBLEA ELECTORAL CONSTITUÍNTE, que se celebrará o vindeiro día 26 DE XUÑO DE 2021, ás 11.30 horas en primeira convocatoria, e ás 12.30 horas en segunda, na Escola Galega de Administración Pública, sita na rúa de Madrid, 2, de Santiago de Compostela. SEGUNDO.–Aprobar con carácter provisional o CENSO ELECTORAL. TERCEIRO.–Aprobar o seguinte CALENDARIO ELECTORAL: 1. PRESENTACIÓN DE RECLAMACIÓNS CONTRA O CENSO ELECTORAL.–O censo electoral estará exposto na sede de Cosital da Coruña, sita na rúa Cantón Grande, n.º 6-10.º, da Coruña, así como nas páxinas web dos Cosital de Pontevedra e da Coruña, por espazo de quince días, contados desde a publicación do presente anuncio. Durante o período de exposición, todas as persoas interesadas poderán examinar o censo e presentar contra o mesmo as reclamacións que estimen oportunas. De non existir reclamacións, o acordo provisional entenderase definitivamente aprobado. En caso contrario, a Xunta de Goberno resolverá as reclamacións formuladas e acordará a aprobación definitiva do censo electoral.2. PRESENTACIÓN DE CANDIDATURAS.–Aprobado definitivamente o censo electoral, poderanse presentar candidaturas ate as 13.00 horas do luns 7 de xuño de 2021. As candidaturas presentaranse na sede de Cosital A Coruña, e deberán estar asinadas por todas as persoas que as integren, ou ben aceptadas persoalmente mediante escrito dirixido á Secretaría da Xunta de Goberno.3. PROCLAMACIÓN DE CANDIDATURAS.–Antes do venres 11 de xuño, a Secretaría da Xunta de Goberno comprobará o cumprimento dos requisitos e procederá a proclamar as candidaturas presentadas. Contra a resolución da Secretaría poderase interpoñer recurso nos tres días hábiles seguintes á proclamación, debendo ser resolto no prazo dos tres días hábiles seguintes a súa presentación. As persoas electoras que queiran exercer o dereito ao voto por correo poderán facelo, mediante a súa remisión á sede de Cosital A Coruña, desde a data de proclamación de candidaturas ata 48 horas antes do día en que teña lugar a asemblea electoral. A Coruña, a 16 de abril de 2021. Asdo.: José Antonio Rueda de Valenzuela Presidente
26/04/2021 | Administración LocalMunicipal
Noia
Administración Financeira. Intervención
Padrón imposto sobre vehículos de tracción mecánica exercicio 2021

Confeccionado e aprobado mediante resolución da concelleira delegada da área de economía e facenda número 2021/0806 o padrón comprensivo das cotas e suxeitos pasivos do Imposto sobre vehículos de tracción mecánica para o exercicio 2021. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. O prazo de cobranza establecido no Calendario Fiscal para o exercicio 2021, aprobado pola Xunta de Goberno Local na sesión desenvolvida o 24 de marzo de 2021, abranguerá dende o 3 de maio ao 9 de agosto de 2021. Transcorrido o período voluntario de pagamento, iniciarase o período executivo, que determinará a esixencia do recargo de constriximento, xuros de mora aos que se fai referencia nos artigos 26 e 28 da Lei xeral tributaria, e, no seu caso, as custas que se produzan. Noia, 20 de abril de 2021 A concelleira delegada da área de economía e facenda María Laura Salgado García
26/04/2021 | Administración LocalMunicipal
Vilasantar
Convocatoria para a contratación laboral temporal de tres peóns ao abeiro do Programa de Integración Laboral 2021 (PEL Concellos Reactiva 2021)

Asunto: Convocatoria urxente de concurso oposición para a contratación laboral temporal de tres peóns ao abeiro do Programa de Integración Laboral mediante a execución de obras e servizos mínimos municipais nos concellos da Provincia da Coruña de menos de 20.000 habitantes para o ano 2020 Por resolución da Alcaldía do día 22 de abril de 2021 apróbanse as bases reguladoras da Convocatoria urxente de concurso oposición para a contratación laboral temporal de tres peóns ao abeiro do Programa de Integración Laboral mediante a execución de obras e servizos mínimos municipais nos concellos da Provincia da Coruña de menos de 20.000 habitantes para o ano 2020. As bases poden consultarse na páxina web do Concello de Vilasantar www.vilasantar.com, e no taboleiro de anuncios de Concello. O prazo de presentación de solicitudes é de 5 días naturais, contados a partir do día seguinte ao da publicación do anuncio da convocatoria no Boletín Oficial da Provincia da Coruña. Vilasantar, 22 de abril de 2021. O alcalde Fernando Pérez Fernández
26/04/2021 | Administración LocalMunicipal
Noia
Secretaría
Anuncio do calendario fiscal do exercicio 2021

ANUNCIO CALENDARIO FISCAL EXERCICIO 2021 Pola presente publícase o calendario fiscal para o ano 2021 aprobado pola Xunta de Goberno Local en data 24 de marzo de 2021 coa función de publicación do anuncio de exposición ao público e de cobranza a que se refire o artigo 24 do Regulamento Xeral de Recadación, aprobado polo Real Decreto 939/2005, do 29 de xullo, en relación dos distintos pagos de cobranza outorgados ós contribuíntes para o pagamento dos tributos de vencemento periódico e notificación colectiva que se esixen por padrón e que se citan a continuación. LUGAR DE PAGAMENTO:  Entidades colaboradoras: ABANCA, SANTANDER, BBVA E BANCO SABADELL.  Banca electrónica e caixeiros automáticos. ADVERTENCIA Segundo o establecido no artigo 24.2b) do Regulamento Xeral de Recadación, transcorrido o período voluntario de pagamento, iniciarase o período executivo, que determinará a esixencia do recargo de constrinximento, aos que fai referencia os artigos 26 de 28 da Lei Xeral Tributaria, xuros de mora e, no seu caso, as custas que se produzan. Noia, 21 de abril de 2021. O alcalde José Santiago Freire Abeijón
26/04/2021 | Administración LocalMunicipal
A Laracha
Aprobación inicial da moficación do Regulamento municipal de venta ambulante

O Pleno do Concello da Laracha en sesión ordinaria celebrada o día 26 de marzo de 2021, acordou a aprobación provisional da modificación do Regulamento municipal de venta ambulante. E en cumprimento do disposto no artigo 49 da Lei 7/1985, de 2 de abril, Reguladora das Bases do Réxime Local, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados no portal web do Concello: www.alaracha. gal. Se transcorrido devandito prazo non se presentaron reclamacións, considerarase aprobado definitivamente devandito Acordo. A Laracha, 20 de abril de 2020 O alcalde José Manue López Varela
26/04/2021 | Administración LocalMunicipal
Mugardos
Anuncio da convocatoria do prazo de solicitude do Espazo Infantil de Xogo verán 2021

Obxecto: solicitude de praza no espazo infantil de xogo para verán, ano 2021. Prazo de presentación de solicitudes: dende o 14 de maio de 2021 ao 28 de maio de 2021, ámbolos dous inclusive. No caso de existir vacantes, poderanse presentar solicitudes ata o 06/08/2021. Esta actividade rexerase polas Bases xerais do Espazo Infantil de Xogo do Concello de Mugardos (BOP núm.101 do 30/05/2018), así como a ordenanza fiscal núm.28 reguladora da taxa pola prestación de servizos complementarios educativos e de conciliación da vida familiar e laboral. Mugardos, 21 de abril de 2021 A concelleira de Benestar Social e Igualdade (delegación Alcaldía núm.1111 do 17/12/2020) Patxi Xabier Sanandres Astralaga
26/04/2021 | Administración LocalMunicipal
Fene
Secretaría
Aprobación do padrón fiscal correspondente ao exercicio 2021 de ocupación de vía pública con caixeiros automáticos adosados aos edificios

ANUNCIO Asunto: aprobación padrón fiscal correspondente ao exercicio 2021 de ocupación de vía pública con caixeiros automáticos adosados aos edificios. Anuncio de cobranza Por Resolución da Alcaldía núm.429/2021, do 20 de abril, aprobouse o padrón fiscal correspondente ao exercicio 2021 de ocupación de vía pública con caixeiros automáticos adosados aos edificios. Exposición: os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes, contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses, a contar dende o día seguinte ao da notificación da dita resolución, ou no prazo de seis meses, a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuízo de que poidan exercitar calquera outro que estime procedente. Período de cobro: o prazo de cobro, en período voluntario, será de dous meses, contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Fene, 20 de abril de 2021. O alcalde Asdo.: Juventino José Trigo Rey
26/04/2021 | Administración LocalMunicipal
Mugardos
Padrón do servizo de axuda no fogar de prestación básica e dependencia xullo 2020

A resolución da Alcaldía 377 do 18/04/2021 aprobou os padróns fiscais correspondentes ao mes de xullo do exercicio 2020 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 19 de abril de 2021 O concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020 de 06.02.2020)
26/04/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 15 de abril de 2021 do Servizo Provincial da AXI da Coruña, pola que se acorda realizar o pagamento dos mutuos acordos e xusto prezos xurado por expropiación para a obra de clave AC/16/063.06 no concello de Valdoviño

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos mutuos acordos e xusto prezos xurado dos bens e dereitos afectados pola obra Itinerario peonil e ciclista na AC-116, Treito AC-114 Meirás, P. Q. 6+500-12+030, de clave AC/16/063.06 no concello de Valdoviño, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 15 de abril de 2021 O xefe do Servizo Jose Severino Greavu Lucio Villegas
26/04/2021 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.2/2021 de aprobación polo Pleno

A Corporación provincial, en sesión plenaria celebrada o día 26 de marzo de 2021, aprobou o Expediente de modificación de créditos núm.2/2021, que se tramitan dentro do vixente orzamento xeral da Deputación provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos núm.2/2021: O que se fai público para xeral coñecemento. A Coruña, 23 de abril de 2021. O Presidente O Secretario Xeral Valentín González Formoso José Luis Almau Supervía (asinado dixitalmente) (asinado dixitalmente)